Diari Oficial de la Generalitat Valenciana


Sumari del DOGV 4007, del 25-05-2001 (2001/5012)

Informació pública del pla parcial modificatiu i proposta de programa d'actuació integrada corresponent al sector 9 de sòl urbanitzable d'ús industrial Masía del Conde.
------------------------------------------------------------------------------------------------------------------------------------------------------------------------

### Dades del document

Número de DOGV
:   4007

Data del DOGV
:   25-05-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5012


Organisme emissor
:   Ajuntament de Loriguilla

Tipus de document
:   Anunci

Informació pública del pla parcial modificatiu i proposta de programa d'actuació integrada corresponent al sector 9 de sòl urbanitzable d'ús industrial Masía del Conde. [2001/F5012]
  
El Ple d'aquesta corporació municipal, amb data 21 de maig de 2001, ha adoptat l'acord següent:
  
Aprovar el sotmetiment a informació pública per un termini de 20 dies, conjuntament, dels següents documents:
  
Pla parcial per al detall d'usos del sector 9 de sòl urbanitzable d'ús industrial Masía del Conde (que modifica i substitueix els plans parcials redactats per al detall dels antics sectors 1 i 2).
  
Document d'homologació annex a l'anterior, modificatiu de l'ordenació estructural del planejament actual constituït per les normes subsidiàries de planejament del municipi de Loriguilla de 26 de setembre de 1989, reclassificant sòl no urbanitzable en sòl urbanitzable de caràcter industrial en l'àmbit territorial a què es refereix l'informe favorable de declaració d'impacte ambiental emés per la Conselleria de Medi Ambient amb data 23 de gener de 2001 (antic sector 2).
  
Proposta de programa d'actuació integrada (que modifica i substitueix la proposta de programa d'actuació integrada exposada al públic pel Ple de l'ajuntament per acord de 21 d'abril de 1999), elaborada d'ofici per al desenvolupament per gestió directa, si no es presenta altra alternativa tècnica, de la unitat d'execució del sector 9 de sòl urbanitzable d'ús industrial Masía del Conde, que inclou avantprojecte d'urbanització, relació de compromisos i proposició juridicoeconòmica.
  
L'expedient podrà ser examinat a la Secretaria de l'ajuntament i durant el termini indicat es podran presentar al·legacions i alternatives tècniques.
  
Durant els cinc dies següents al venciment del termini anterior els interessats podran presentar les proposicions juridicoeconòmiques que consideren, en plica tancada i amb la documentació assenyalada en l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acta d'obertura de pliques tindrà lloc al saló de plens el dia següent hàbil al de la conclusió de la seua presentació. Durant els 10 dies següents podrà examinar-se i formular al·legacions a l'expedient instruït.
  
Els terminis quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial, prestant la corresponent caució. La pròrroga es farà constar en l'expedient i al tauler d'anuncis i es comunicarà als qui per desconéixer-la presenten pliques prematurament.
  
Cosa que es fa pública perquè se'n prenga coneixement general, de conformitat amb l'article 46 i següents de la Llei Reguladora de l'Activitat Urbanística.